Studentë myslimanë akuzohen për shkelje të së drejtës së fjalës
Një komunitet mysliman në Kaliforni po lufton për atë që beson se është një çështje diskriminimi
Në këtë mbledhje të komunitetit, të ngarkuar emocionalisht, ka zemërim dhe ekziston mendimi se 11 persona janë trajtuar padrejtësisht nga prokurori i distriktit. Hussam Ayloush është me grupin amerikano-mysliman Këshilli për Marrëdhëniet Amerikano-Islamike. Ai thotë se 11 studentët e Universitetit të Kalifornisë janë viktima të diskriminimit pasi u përpoqën të protestonin paqësisht vitin e kaluar, siç shihet në këtë video të publikuar në YouTube nga fushata në mbrojtje të tyre. Gjatë një fjalimi të ambasadorit izraelit Michael Oren në Universitetin Irvine të Kalifornisë, studentët u ngritën një nga një dhe folën kundër tij. Ata u nxorrën jashtë salle nga personeli i sigurimit dhe universiteti pezulloi përkohësisht Sindikatën e Studentëve Myslimanë. Gati një vit më vonë, prokurori i distriktit Orange ngriti akuza kriminale kundër 11 studentëve, duke i akuzuar ata për ndërprerjen e fjalimit të ambasadorit Djali i Mountaz Herzallahut është një nga studentët që foli gjatë fjalimit të ambasadorit. Djali i tij përballet me akuza kriminale. Për shkak se procesi është në vazhdim, Reem Salahi, avokate e 11 studentëve po u kërkon klientëve të tyre të mos flasin për median. Ajo i dënon veprimet e prokurorit të zonës. Udhëheqësit e komunitetit hebraik dhe të krishterë morrën pjesë gjithashtu në një takim për të treguar mbështetjen e tyre për studentët myslimanë. Por Susan Schroeder, një zëdhënëse për zyrën e prokurorit të zonës, thotë se ky rast nuk ka të bëjë me amendamentin e parë të kushtetutës për të drejtën e fjalës. Profesori i drejtësisë Aaron Caplan në universitetin Loyola Law në Los Angeles thotë se kjo varet ku dhe si ndodh protesta. Susan Schroeder nga zyra e prokurorit thotë se protestuesit shkaktuan një ndërprerje të konsiderueshme. Më shumë se 100 profesorë nga Universiteter Irvine dhe Davis në Kaliforni, kanë kërkuar që akuzat kundër studentëve të hiqen. Në se çështja vazhdon, juris do të vendosë nëse veprimet e studentëve shkaktuan aq ndërprerje sa të përbëjnë shkelje të së drejtës kushtetuese të të tjerëve.